钦定古今图书集成/明伦汇编/氏族典/第232卷 > 杨鹤
## 钦定古今图书集成/明伦汇编/氏族典/第232卷 > 杨鹤

按《明外史杨鹤传》：“鹤字修龄，武陵人。万历三十二年
进士。授雒南知县，调长安。四十年，擢御史，出督两浙
盐法，巡按贵州。还朝，引疾去。旋丁外艰。天启初，起太
仆少卿，擢右佥都御史，巡抚南赣。丁内艰。初，熊廷弼
宣慰辽东，鹤实荐之。及魏忠贤擅政，御史卓迈劾鹤
党护廷弼，遂除名。崇祯元年，召拜左佥都御史，寻进”
左副都御史。明年拜兵部右侍郎，总督陕西三边军
务。是时群贼蜂起，而鹤素不膺军旅之任。庙堂误用
之，莫知为计。虽时有克捷，而其势不衰。鹤又素无方
略，以故一意主抚。巡按御史吴甡劾鹤误国。帝怒，遣
使逮下狱，戍袁州。八年冬卒于戍所。